Ang isip ng tao.
Napakatalinong makina.
Ang kagandahan nito,
daan ito para masundan ang playbook
at iguhit ang daan mo sa kaluwalhatian ng pinuno ng kulto.
Pero may sariling pag-iisip,
na kung di mababantayan sa kawan mo,
ay maaaring gumiba sa lahat ng itinayo mo.
Kung ang gusto mo'y kontrolin mga tagasunod mo,
di mo gustong mag-isip sila sa kanilang sarili,
kasi baka kuwestiyunin nila ba't may binartolina ka,
ba't nagpapagawa ka ng seksuwal na pabor.
Brainwashing ang tawag ng cynics,
pero alam ng magaling na pinuno ng kulto ang halaga ng matinding pag-aaral.
Pagdodoktrina ito
kung saan huhubugin ka ayon sa gusto ng kulto.
Matuto mula sa matipunong lalaking 'to.
Jaime Gomez, pinuno ng pinaka-sexy na kulto noong 1980,
ang Buddhafield.
Ang Buddhafield ay isang grupo ng New Age
na kinabibilangan ng mga aktor, dancers, modelo,
mga malilikhain at magagandang tao.
Sa mahigit dalawang dekada,
dinomina ni Jaime ang puso, isip at katawan ng mga tagasunod niya,
hinubog silang sumunod sa lahat ng gusto niya.
Kung makakatayo kang hubad sa master mo,
magagawa mo rin sa Diyos mo.
Sundan si Jaime,
mabubuksan mo ang kamalayan ng kawan mo
sa presensya mong makadiyos,
at isara sila sa lahat ng bagay.
3. BAGUHIN ANG ISIP NILA
Sa mahigit 100 niyang tagasunod sa the Buddhafield,
Si Jaime Gomez, kilala rin bilang Andreas,
ang rurok na katotohanan.
Nakakadiring sabihin ngayon, pero ibibigay ko buhay ko sa kanya.
Kinumbinsi niya kaming ito lang mahalaga.
Minahal ko siya.
Minahal ko siya hanggang sa huli.
Pero bago mo pag-aralan ang pagmamanipula ni Jaime ng kaisipan,
alamin muna natin
paano siya nag-umpisang maging guru.
FACT #1 MATAGAL NANG GUSTONG MAGING BITUIN NI JAIME
Isinilang siya sa Venezuela.
Pumunta siya sa Hollywood para maging aktor at dancer at iba pa,
masyadong bilib siya sa sarili niya.
Pero di niya napabilib ang Hollywood.
Nabigo siyang maging professional dancer,
at sa pag-aartista din.
Pumasok sa porn pansamantala, pero nabigo din.
Gaano kalala ka para mabigo sa porn?
Sabi nga nila, "Kung di mo kayang gawin, ituro mo."
Kalaunan, naging acting teacher siya,
sa Florida.
Doon siya nagsimulang mangalap ng mga tao.
Naging pang espirituwal ang mga acting class niya.
FACT #2 - ANG BUDDHAFIELD KANLUNGAN MULA SA "ME DECADE"
Nasa gitna kami ng West Hollywood.
Mababaw ang pamumuhay ng mga tao,
walang ibang iniisip kundi sino ang susunod mong manliligaw
o ano ang susunod mong trabaho.
Kinapital niya ang mababaw na pamumuhay ng mga tao.
May mga sinabi siyang napakahalaga sa akin.
Pag inisip mo ang nakaraan, magiging miserable ka.
Para akong bahagi ng isang bagay na mas mahalaga sa akin.
"Mabuti ang ginagawa namin
at sinusportahan naming mapataas ang kamalayan sa mundo."
FACT #3 GUMAWA SI JAIME NG NAKAKAPUKAW NA KWENTO NG "PINAGMULAN"
Sinabi niya na may nakilala siyang guru
at bigla siyang naliwanagan…
at napagtanto niya na kailangan niyang maging pinuno
para pumukaw ng kamalayan at magdala sa kaliwanagan.
Pero maaring kumukuha na si Jaime sa playbook noon pa lang.
Di siya nagka-master.
May bag siya sa upuan niya at napakaraming libro,
babasahin niya at gagawin ang mga ito.
Tinitingnan niya ang ginagawa ng ibang mga pinuno ng kulto
para malaman paano niya gagawin.
Gayunpaman, noong mid-'90s,
may ganap siyang pamamahala sa dumadami niyang tagasunod
na ang hangad lang ay pagsilbihan ang among nagiging kakaiba ang gusto.
Paano susundan itong nagmamarunong
at ganapin ang key chapter ng playbook?
Narito ang unang hakbang.
TAKTIKA MAG-ALOK NG EKSLUSIBONG BAGAY
Ang daan para sa ganap na kontrol,
nagsisimula sa maunawaan ang nasa ng target mo.
Gusto naming malaman ang katotohanan sa mundo.
Hindi ka sumasali sa kulto,
binabago mo ang sarili mo sa isang masayang tao,
'yong kung ano ang gusto mong maging.
Pero para masulit ang pangakong 'yon,
dapat kang manalig sa 'yong pagkatawag na walang alinlangan.
Karamihan sa mga pinuno ng kulto, parang may espesyal sa kanila
at bibigyan ka nila ng ekslusibong access dito.
Kung pangkaraniwan lang ito, ba't ka pa sasali, di ba?
Sa mga miyembro ng Buddhafield,
ang alok ni Jaime ay direktang daan sa banal sa pamamagitan ng meditation.
Napaka-ethereal niya.
Parang alam niya ang lahat.
Parang alam niya mga sinasabi niya at tinatanggap ko lang.
Sinasabi niya na siya ay "nababalot ng kamalayan ng Diyos,"
at sa pamamagitan ng meditation, magiging gaya namin siya.
Pero may mga taong di maniniwala sa inaalok mong exclusive
hangga't di nila nakikita.
Nang sumali si Chris Johnston sa Buddhafield sa edad na 19,
nahirapan siyang makibagay.
Sabi nila, "Nakita ko ang liwanag. Nawala ako."
Pakiramdam ko, "May mali sa akin. Di ko naiintindihan."
May solusyon si Jaime.
Inaya niya siyang tumanggap ng direktang paglipat ng enerhiya
mula sa kanya,
sa prosesong tinatawag niyang "Shakti".
Nakaupo siya sa trono niya, sabi niya, "Pumikit ka."
Tapos pinakadiinan niya ang hinlalaki niya sa noo ko,
hinahawakan niya noo ko at nakakakita ako ng liwanag.
Nakakita ako ng liwanag.
May liwanag.
Ako naman, "Diyos ko.
Holy shit. Ito talaga ang totoo."
Tapos pasok na ako.
Nang lumaon,
nalaman ni Chris ang kapangyarihang ginamit ni Jaime sa milagrosong ilaw.
May maliit siyang flashlight na kumikislap-kislap
sa harap ng mata ko.
Ilang buwan, naririnig ko ang tungkol sa liwanag at kaliwanagan ni Jaime,
handa ka nang maniwala dahil pinag-uusapan 'to ng lahat.
Appetizer lang ang shakti.
Ang main course ay tinawag na "The Knowing."
Sinong gusto ng The Knowing ngayon?
Ang Knowing.
Ang Knowing ay direktang karanasan ng Diyos,
ang Diyos mismo, naku, sino ba ang may ayaw?
Ang Knowing ay may apat na partikular na pamamaraan ng meditation.
Ang ilaw at ang musika.
Inner sound ito at ang banal na salita,
at ang paglilipat ng enerhiya.
Natanggap ko siya.
Napakabisa n'on para sa 'kin.
Namangha ako.
Pero exclusivity ang tunay na kapangyarihan ng Knowing.
May mga matatagal na doon na di pa nakatanggap.
Kung di mo nakuha 'yong Knowing ngayon, "Sige, hindi pa ako handa."
Parang triathlon. "Hindi ako handa, hindi ako makakalaban.
Maghahanda ako."
Pinaghandaan namin ito parati para pumunta sa mas malalim.
Maiintindihan mo lang
ang ibig sabihin ng pagpapakita ng Diyos sa pinakadalisay na anyo.
Sa wakas.
Pag akala mo may nakukuha ka ng kaunti,
gusto mo pa ulit,
kaya patuloy kang mamumuhunan.
Kaya parang bahagi ito ng laro na nilalaro ng mga pinuno.
Ang pag-aalok ng bihira at mailap na pangako ay tiyak na aakit ng mga tao.
Handa ka na bang tangayin pa sila?
Makikinabang ka sa susunod na hakbang playbook.
TAKTIKA HUMINGI NG SERBISYO
Para kontrolado mo sila, bigyan mo sila ng oras na magsaya,
ng makabuluhang oras,
pero 'wag sobrang libreng oras.
Kung gusto mo ng maayos na trabahador, 'yong dating nasa kulto,
dahil sanay sila sa matagalan at mahirap na trabaho.
Dahil sa daan ng pagkokontrol sa utak ng iyong alagad,
dapat ay kontrolado mo din ang kilos nila.
Isang psychological na katotohanan tungkol sa tao
na mas maraming oras at pagsisikap ang ginagawa natin,
mas invested tayo emotionally.
Mas mahirap palayain ang sarili.
Pag nailatag mo na
ang kapritso mo na susi sa pag-unlad ng espirituwalidad nila,
magiging maganda ang buhay.
Sa Buddhafield, "serbisyo" ang tawag nila dito.
Iba-iba ang serbisyo.
May serbisyo sa pangkalahatang paraan, at may serbisyo para sa master,
'yon ang pinakamataas na magagawa mo.
Parang regalo na paglingkuran mo siya,
"Espesyal ang ginagawa ko para sa Diyos."
Bahagi noon ay makapuwesto nang tama.
At mas malapit ka sa master,
mas lalo kang ginagalang dahil kasama mo siya.
Una nag-aalis ako ng sapatos niya at tagabitbit ng libro niya,
di mo namalayan,
binibitbit mo na upuan niya at gumagawa ka ng bago.
Di siya nagtatrabaho.
Salamat sa pagsisikap ng mga tagasunod,
ang buhay niya ay naging walang katapusang kalayawan.
Umpisa sa kanyang gawain sa umaga,
kasama na dito ang pribado niyang meditation o kung ano ang gusto niya.
Sunod nito ay ang unang masahe niya sa araw.
Nag-aral akong magmasahe para lang maserbisyuhan ko siya,
ganoon din ang iba.
Bago mananghali, mamamasyal siya sa garden,
na inaalagaan ng mga alagad niya,
at ginagawan din siya ng organic na tanghalian.
Matapos ang ilang oras na pribadong therapy sessions,
mag-eehersisyo siya…
isa pang masahe,
at organic na hapunan galing sa bukid.
At pag oras na para matulog,
inaasikaso pa rin 'yon ng mga alagad niya,
binabasahan siya ng kwento sa loob ng tatlong oras.
Para siyang emperador.
Pagod kami lagi sa mga gawaing kontrolado niya.
At nariyan ang pinansyal na bahagi.
Gusto niya ng bagong kotse,
hahanap kami sino mag-aabuloy noon.
Kung kailangan niya ng landscaping para sa garden niya,
may espesyal na koleksyon para doon.
"Service money" tawag doon. Gumagawa ka ng serbisyo para sa guru.
At may iba pang porma ng serbisyo.
Nilipat niya ang grupo mula Hollywood tungong Austin, Texas,
at doon,
may pinagtuunang bagong ambisyon ang guru…
ang pagtatayo ng isang sagradong lugar
para sa paborito niyang gawaing espirituwal.
Siya ay founding dancer sa Oakland City Ballet.
'Yon ang sining niya.
Gusto niya ng sariling ballet theater.
Nagplano ang mga alagad niya na magpatayo,
at pati sa mga pagbabayad.
Kumuha sila ng lupa sa West Austin at nagpatayo ng theater.
Di nahihiya si Jaime na magsabi ng opinyon o mag-utos ng mga babaguhin.
Dahil pagdating sa pagtupad sa vision ng master,
di problema ang pera ng mga tagasunod niya
at walang serbisyo ang napakahirap.
Nang matapos ang teatro,
humingi si Jaime ng mas malaking debosyon sa teatro.
Ulitin mo ang sayaw at ayusin mo.
Hindi ako mahilig sa ballet,
pero siya, oo,
kaya nag-aral kami lahat.
Full-on production 'yon.
Ako lang ang puwedeng magkamali.
Maraming taon naming ginawa.
Mataas ang kalidad sa ilaw,
musika, kasuotan, ng set.
Sa wakas, natuloy ang palabas,
pero limitado ang palabas.
Minsan lang kami magpe-perform
at magpe-perform kami
sa mga taong kaanib ng grupo.
Sayang naman.
Ngayong kuha mo na ang oras ng mga alagad mo
at kinukuhanan mo sila ng pera, sobrang ganda siguro ng pakiramdam mo,
pero mahina pa rin ang hawak mo sa pag-iisip nila.
Paano mo masisigurong di makakapasok ang maling ideya?
TAKTIKA SAPILITANG PAGSANG-AYON
Bilang cult leader,
minsan hindi sapat na pagparehohin lang ang isip ang mga tao.
Kailangan mong laluan pa.
Dinudurog ng kulto ang indibiduwalidad gamit ang visual na anyo.
Kung kailangang pare-pareho ang suot ng lahat,
kung kailangang mag-ahit ng ulo o pareho ang mga buhok,
ibang paraan lang para patayin ang kritikal na pag-iisip
at para di natin kuwestiyunin ang kahit ano.
At kung may tagasunod na kakaiba,
pilitin silang magpasakop gaya ng masters ng manipulasyon na ito.
Ang pamilya Manson
ay sobrang nakondisyon na sundin ang halimbawa at utos ni Charlie
kaya nang ukitan niya ng X ang noo niya sa kulungan, gumaya sila.
Ang mga deboto ng drug rehab ni Charles Dederich na naging kulto, Synanon,
ay may kakaibang pare-parehong hitsura,
ginawang extra ni Lucas mga miyembro ng pelikulang idinirek niya,
THX 1138.
Si Marshall Applewhite at mga alagad ng Heaven's Gate
ay nagsusuot ng mala-mongheng suot bago nagpalit ng jumpsuits
at sneakers noong nag-mass suicide sila.
Para maipareho ang mga tagasunod niya,
sisimulan ni Jaime sa kusina.
Ang pinakamalaking anyo ng confirmity ay ang diyeta namin.
Bawal kaming kumain ng dairy, trigo, baboy, baka.
Walang caffeine, walang alak, wala ring gluten.
Siyempre walang asukal o honey.
At itatakuwil ka
pag nahuli kang kumakain ng chocolate.
At nadidisyama ako kung may parmesan cheese sa salad nila.
Mas mahigpit si Jaime sa pagkontrol sa hitsura ng grupo niya.
Isang pamantayan lang ng kagandahan ang sasapat.
Ipapareho niya ang mga tao sa hitsura niya.
Kailangan mag-ahit ng dibdib ang mga lalake.
Ayaw niya ng balahibo sa dibdib nila.
Kung di niya nagustuhan ang suot mo,
dapat magpalit ka o ipapahiya ka sa iba.
Kung ayaw niya sa buhok mo,
"Ang pangit ng buhok mo, pahabain mo."
Ano masama sa pag-expect sa pagiging perpekto?
Naglagay si Jaime mismo ng magandang halimbawa.
Parte ng aral niya. "Mag-isip gaya ko, maging gaya ko."
Lulong siya sa sarili niya,
sa katawan, sa kalusugan, sa nutrisyon.
Ginawa niya lahat na parang robot.
Napakarami niyang rituwal sa mga gawi niya.
At kung di umubra ang pagsusumikap, laging may plan B.
Mahilig talaga siya sa plastic surgery.
Nagsimula siyang magpa-Botox palagi,
at maraming silicone implants, at mga ganiyan.
At siyempre, inaasahan niyang gumaya ang mga alagad niya,
hinihikayat silang alisin ang anomang kapintasan, gaano man kaliit.
Nagpa-chin implants sila,
implants sa pisngi,
mga nilalagay mo sa labi mo.
Pero sa procedure ng master,
ayaw niyang makipagsapalaran,
kaya nagpapatulong siya sa mga piling tagasunod sa ideal look niya.
May ipinapasubok siya sa mga tao para makita
kung ano ang procedure, ano ang hitsura mo pagkatapos.
Nakita ko, sa totoo lang,
maraming magagandang tao ang dumaan sa mga ganito.
Anong higit na pagpapakita ng katapatan
sa handang gumawa ng malaki para tulungan kang maging maganda?
Napakalakas ng pangsang-ayon at pag-uugali ng grupo.
Kapag lahat magkakasundo sa grupo,
napakahirap na magsalita.
Nawawala ang sense ng pagkatao mo,
nawawala ang self-esteem, ang self-confidence,
at kukuha ka ng bagong pagkatao,
na 'yon ang kulto at pinuno ng kulto.
Sa paghulma ng tao sa imahe mo,
nadadala mo sila sa pagbabago ng buong buhay nila.
Pero may puwersa pa rin na makakawala sa 'yo.
Paano mo maiiwasan ito?
TAKTIKA PUTULIN ANG MGA UGNAYAN
Isa lang ang bituin sa galaxy ng mga tagasunod mo.
Kung gusto mong tumagal doon,
dapat ikaw 'yon.
Mahalaga sa kulto na tuluyang masira
ang pagkakakilanlan ng isang tao at buoin uli mula sa simula,
at ibig sabihin noon ay sirain ang dati nilang ugnayan
sa sinoman sa labas.
Tulad ng alam ng lahat,
kung gusto mo tapusin ang isang relasyon
malaki ang nagagawa ng isolation.
Noong dumating ang Peoples Temple sa Guyana,
pinutol ni Jim Jones ang ugnayan nila sa labas
kinumpiska ang pasaporte
at ipinagbawal ang pakikipag-ugnayan sa mga kaibigan at pamilya.
Hinikayat ni Sun Myung Moon ng Unification Church ang bagong recruits
na pagdodoktrina sa mga liblib na kampo.
Anila, napilitan silang tawagan
ang mga pamilya at itinakuwil ang dating buhay.
Habang ang mga miyembro ng Mormon Fundamentalist Sect
ay iiwasan ang sinomang kamag-anak na aalis sa grupo
at manumpang di sila kakausapin muli.
Sinigurado ni Jaime
na may magandang dahilang ihiwalay ang sarili sa mundo,
pati na sa mga mahal sa buhay.
Ang tawag sa amin ay "banal na samahan."
Banal na samahan o mundo ng mga patay. Pili ka.
Di lang hinikayat na humiwalay sa pamilya,
pero tinulungan niya kaming humiwalay.
Karamihan ay di puwedeng magsabi sa magulang o kaibigan
dahil hindi daw nila maiintindihan.
Pero kung hindi iyon sapat para makumbinsi sila,
may ganitong technique…
Madalas magpahiya sa harap ng iba.
"Baka di ka seryoso sa kaliwanagan.
Baka hindi ka seryoso sa pagiging deboto."
Para magtagumpay dito,
kailangan wala kang awa.
Ibig sabihin walang exception.
Di ako pinayagang pumunta nang mamamatay ang ama ko.
Sabi niya, kakarmahin daw ako kapag pumunta ako sa kaniya,
masyado akong malapit sa kaniya.
Tumawag kamag-anak ko, "Magsisisi ka."
Kako, "Hindi. Alam ko ginagawa ko."
Ganoon ako kasigurado.
At di lang mga buhay na pamilya ang inaalala ni Jaime.
Wala sa amin na nandoon noon ang may mga anak.
Sabi niya, "Di kayo nandito para diyan.
Nandito kayo para alamin kung sino kayo. Kaya kayo nandito."
Ayaw niyang may mga bata dahil maaagawan siya ng atensiyon.
Ang lahat ay istorbo sa inyong kaliwanagan.
'Yon ang excuse niya.
Matapos putulin ang mga tao sa mahalagang koneksyon,
babagsak isa-isa ang mga hadlang sa pagkontrol mo.
Pero babala,
maaring may bagong problemang namumuo
na kailangang ilabas ang isa sa pinakasikat ng playbook.
TAKTIKA BAHAGIIN AT LUPIGIN
Ang mga tagasunod ay mga mapangailangang nilalang.
Pag pinutol sila sa mundo,
maghahanap sila ng kaaliwan sa isa't isa,
at problema 'yon.
Bagama't ang kulto ay nagbibigay ng komunidad,
kahit sa loob ng komunidad,
mahalagang panatilihing baha-bahagi ang mga tao.
Dapat sa pinuno lang tapat
at hindi sa ibang miyembro o sa mga grupo na nabubuo sa grupo.
May sarili siyang trademark para manatiling di tiyak ang mga tao.
Ilang taon na niyang pineperpekto.
Sa Florida, kumikita siya sa hypnotherapy.
Doon siya nakilala bilang Michel Rostand,
isa sa mga una niyang alyas.
Naging therapist siya ng lahat.
Nagsimula siyang makita ako sa mga pribadong therapy sessions
na tinawag na "karma cleansing."
One-on-one bond ang mga cleansing session.
Espesyal 'yon. Masasabi niya lahat ng gusto niya.
Kinokontrol niya mula sa likod ng pinto.
Gaya ng lahat kay Jaime Gomez,
may magandang seremonya ng paglilinis.
Uupo ka sa upuan at uupo siya sa upuan niya,
na pinagawa niyang upuan.
Malamlam ang ilaw.
Nakabukas, pero di maliwanag.
Magsisimula si Jaime sa relaxation exercises.
"Bumaba sa mahabang hagdan."
"Sampu, siyam," et cetera, et cetera.
Pag komportable na ang tagasunod,
sisimulan na niya ang pagtatanong…
at ire-record ang sagot.
Inaalam ni Jaime ang kahinaan ng kaniyang mga alagad,
mula sa mga trauma hanggang sa insecurities ngayon.
Anuman ang nakakabalisa sa 'yo, sasabihin mo sa kaniya lahat palagi.
Habang nililinaw ang kaisipan nila,
nag-iipon siya ng impormasyon,
at hanggang $100 bawa't session bawa't tao.
Pero ang tunay na gantimpala ay hawak niya ang lahat.
Lahat ay natatakot na maging tapat sa isa't isa
dahil alam mong babalik ang taong 'yon sa kaniya.
Alam mo 'yon.
Sinusumbong nila ang isa't isa para sa pagsang-ayon ng guru.
Daming drama,
pero para sa mas malaking layunin.
Kailangan baha-bahagi ang mga tao para makontrol mo sila.
Sa pagsunod sa chapter,
ang mga alagad mo dapat ay hiwalay na, nag-iisa, at kontrolado.
Pero pag di ka nag-iingat,
kahit ang pinakamagandang sistema ay nasisira.
Paano mo mapapatibay ang mind control bago mahuli ang lahat?
TAKTIKA MONOPOLYOHIN ANG IMPORMASYON
Habang lumalalim ka sa karera mo bilang pinuno ng kulto,
may bagay na nagiging madali.
Kapag naabot mo na ang puntong lito na ang isip
ng mga tagasunod mo,
madaling papaniwalain
sa gusto mong sabihin sa kanila.
Pero para mapanatili kapangyarihan mo, di puwede magpabaya.
Pag may isang taong magtatanim ang ideyang kumakalat.
Kapag nag-uusap ang mga tao, doon na lalabas ang katotohanan.
Para maibunyag ang problema,
sinigurado niyang dumadaloy sa pamamagitan niya ang impormasyon.
Magaling si Jaime sa triangulation
at pagbibigay ng ilang impormasyon sa ilang tao at hindi sa iba.
Magaling siyang magtago.
Walang nakakaalam ano nangyayari sa likod ng saradong pinto.
Dalawa pa ang pinto niya para sa privacy at proteksiyon.
At walang nagtanong dahil di kami nag-iisip ng masama.
Pero isang araw noong 2006,
may nakakagulantang na email sa inbox ng bawat miyembro.
Mula sa isa sa dating mataas na miyembro ng Buddhafield
na umalis nang walang paliwanag.
Naglalaman ito ng mahabang listahan ng masasamang akusasyon laban sa guru,
nagsinungaling sa nakaraan niya
at sa metaphysical training niya.
Inaakusahan siya ng tax evasion,
matinding emosyonal na manipulasyon,
at pagiging serial sexual predator.
Ang akala ng grupo ay celibate siya kasi ganoon niya ipinakita sarili niya.
Ang mga akusasyon ng sulat ay nagdulot ng kaguluhan sa Buddhafield.
Unti-unting nalalantad ang mga sikretong matagal na itinago.
May relasyong seksuwal kami.
Sa loob ng dalawampung taon, nangyayari pala ito at di namin alam.
Noong sinabi kong ayoko nang makipagtalik sa kaniya,
ang sagot niya, "Baka di mo na kailangan dito.
Siguro ayaw mo na dito."
Parang banta ng pagtitiwalag.
Ayoko noon dahil ano ang gagawin ko, saan ako pupunta?
Ito ang landas ko.
Lumitaw na rin ang iba.
Ilang taong siyang nagplano ng pakikipagtalik sa akin.
Hindi magandang relasyon,
sarili niya lang pinaliligaya niya at iyon ang serbisyo ko.
Pinapangako niya akong di magsasalita.
Matapos ang pasabog na email,
tinawag niya sila at itinatanggi ang mga maling gawain.
Pero ngayong dumami na ang mga rebelasyon,
humina na impluwensiya ni Jaime.
Nang malaman namin ang lalim nito,
pinag-usapan namin ang mga bagay na hindi namin pinag-uusapan dati.
'Yon ang hangganan ko.
Pagmamanipula 'yon sa lahat ng tao sa paligid niya,
at kako, "Ayoko na.
Tapos na ako."
Matapos ang higit 20 taon
ng paggamit sa playbook para kumontrol ng isip at gawin ang nasa,
gumuho ang firewall ng impormasyon ni Jaime,
at nalaman ng mga tagasunod niya na pinaglalaruan niya lang sila.
Walang sinoman ang naliwanagan.
Walang nakapagtapos maliban sa kaniya.
May 120 miyembro kami,
at sa loob ng anim na buwan,
nagkawatak-watak ang grupo.
Pero kung inaalala mong ang mga alagad mo magmo-move on at kalimutan ka,
huwag matakot.
Nag-iiwan 'yon ng peklat.
Paano ako magtitiwala sa sarili ko pagkatapos maniwala sa kaniya ng 100%?
Tatagal ka bilang pinuno ng kulto sa matagumpay na pagkontrol ng kaisipan.
Pero kung gusto mong makamit ang higit pa sa moral na tagumpay,
kailangan kang mangako ng higit kaysa sarili mong karunungang makadiyos
at ipakitang kaya mong ibigay ito.
Alam ko ang perpektong guro.
Masyado tayong nakaprograma ngayon na tanggaping madali ang kamatayan,
pero may mga alternatibo.